cyanic-selkie/wikianc huggingface dataset:
Δημόσια Βιβλιοθήκη του Τορόντο
Ιστορία
Κατά τη συγχώνευση του Τορόντο το 1998, τα επιμέρους συστήματα βιβλιοθηκών όλων των περιφερειακών δήμων συγχωνεύτηκαν στο σύστημα του Μητροπολιτικού Τορόντο: Το αποτέλεσμα ήταν ότι η Δημόσια Βιβλιοθήκη του Τορόντο κατείχε το μεγαλύτερο σύστημα βιβλιοθηκών στη Βόρεια Αμερική, που εξυπηρετούσε πληθυσμό 2,3 εκατομμυρίων ανθρώπων με 98 παραρτήματα εκείνη την εποχή.
Το 2004, μια νέα βιβλιοθήκη άνοιξε στο St. James Town του Τορόντο, ανεβάζοντας τον συνολικό αριθμό των υποκαταστημάτων σε 99. Το 2014, η 100η βιβλιοθήκη της πόλεως κτίστηκε και άνοιξε στο κέντρο του Σκάρμπορω.
Διοίκηση
Η Δημόσια Βιβλιοθήκη του Τορόντο διοικείται από ένα συμβούλιο που διορίζεται από το Δημοτικό Συμβούλιο του Τορόντο. Το συμβούλιο αποτελείται από οκτώ πολίτες, τέσσερις δημοτικούς συμβούλους και τον δήμαρχο ή τον εκπρόσωπό του.
Συλλογές
Η συλλογή της βιβλιοθήκης ξεπερνά τα 12 εκατομμύρια τεκμήρια.
Ειδικές συλλογές
Οι ειδικές συλλογές της Δημόσιας Βιβλιοθήκης του Τορόντο βρίσκονται σε διάφορα παραρτήματα της πόλεως. Ένας αριθμός ειδικών συλλογών φυλάσσεται στο Κέντρο Ειδικών Συλλογών Marilyn & Charles Baillie της Βιβλιοθήκης Αναφοράς του Τορόντο. Οι ειδικές συλλογές της βιβλιοθήκης αναφοράς περιλαμβάνουν τη συλλογή Arthur Conan Doyle και τη Συλλογή Baldwin του Καναδά.
Ειδικές συλλογές στεγάζονται επίσης σε άλλα παραρτήματα της Συλλογής Επιστημονικής Φαντασίας Merril της Δημόσιας Βιβλιοθήκης του Τορόντο και της Συλλογής Πρώιμων Παιδικών Βιβλίων του Όσμπορν, που βρίσκεται στο παράρτημα Lillian H. Smith. Η συλλογή Rita Cox Black and Caribbean Heritage βρίσκεται σε τέσσερα υποκαταστήματα των TPL, Malvern, Maria A. Shchuka, Parkdale, York Woods. μικρογραφία|251x251εσ|Λεωφορείο Bookmobile
Κινητή Βιβλιοθήκη
Η Βιβλιοθήκη (TPL) διαθέτει  δύο Κινητές Βιβλιοθήκες (λεωφορεία Bookmobile)  (24' Blue Bird CS), στοχεύοντας τις κοινότητες που δεν έχουν εύκολη πρόσβαση στα υποκατάστημα της βιβλιοθήκης. Υπάρχουν 32 τακτικές στάσεις Bookmobile στο Τορόντο, συμπεριλαμβανομένης μιας στο νησί Ward. Η αντίληψη των Κινητών Βιβλιοθηκών χρησιμοποιήθηκε στα συστήματα βιβλιοθηκών των πρώην δήμων North York και Σκάρμπορω καθώς και στο Τορόντο ήδη από το 1948
Μουσικά όργανα
Από τον Απρίλιο του 2016, το παράρτημα Parkdale διαθέτει μια συλλογή μουσικών οργάνων, όπως κιθάρες, βιολιά, πλήκτρα, κρουστά και άλλα που μπορούν να δανειστούν δωρεάν με κάρτα χρήστη της Βιβλιοθήκης.
Ελεύθερη πρόσβαση
Οι κάτοικοι του Τορόντο μπορούν να δανειστούν κάρτες μουσείων με την κάρτα χρηστή της βιβλιοθήκης τους. Κάθε "πάσο" επιτρέπει έως και 2 ενήλικες και 4 παιδιά να εισέλθουν σε έναν χώρο. Τα δελτία διανέμονται με σειρά προτεραιότητας, και ανανεώνονται κάθε Σάββατο πρωί κατά το άνοιγμα. Η ελεύθερη πρόσβαση με (πάσο) για δημοφιλείς τοποθεσίες, όπως ο ζωολογικός κήπος του Τορόντο, το ROM (Βασιλικό Μουσείο Οντάριο) και το Επιστημονικό Κέντρο του Οντάριο, έχουν  πολύ μεγάλη ζήτηση και απαιτούν αναμονή στην ουρά.
Τεχνολογία
Οι υπηρεσίες τεχνολογίας της Δημόσιας Βιβλιοθήκης του Τορόντο περιλαμβάνουν υπολογιστές δημόσιας πρόσβασης και δωρεάν ασύρματη πρόσβαση στο Διαδίκτυο σε όλα τα υποκαταστήματα. Η Βιβλιοθήκη παρέχει επίσης πρόσβαση σε ηλεκτρονικά βιβλία, μουσική, ταινίες και άλλες ηλεκτρονικές συλλογές. Όλες οι βιβλιοθήκες διαθέτουν επίσης τουλάχιστον έναν ασπρόμαυρο εκτυπωτή όπου οι χρήστες χρεώνονται 0,15 $ ανά σελίδα. Στη Βιβλιοθήκη Αναφοράς του Τορόντο, υπάρχει το μοναδικό δημόσιο έγχρωμο εκτυπωτή στο σύστημα. Ο ιστότοπος της Δημόσιας Βιβλιοθήκης του Τορόντο επιτρέπει στους χρήστες να κάνουν κράτηση υλικού και να το μεταφέρουν στο προτιμώμενο υποκατάστημα του χρήστη. Η βιβλιοθήκη διαθέτει μια γραμμή βοήθειας Dial-a-Story, η οποία διαβάζει ιστορίες σε παιδιά σε δεκαέξι γλώσσες.
Ψηφιακό περιεχόμενο
Όσοι διαθέτουν την κάρτα χρηστή της Δημόσιας Βιβλιοθήκης του Τορόντο μπορούν να δανείζονται ψηφιακά βιβλία, μουσική και ταινίες από το 2014, δημιουργώντας έναν λογαριασμό στην ηλεκτρονική πλατφόρμα Hoopla. Από το 2018, η Δημόσια Βιβλιοθήκη του Τορόντο συνεργάζεται με την Kanopy, μια πλατφόρμα ροής με περισσότερες από 30.000 ταινίες και ντοκιμαντέρ, που επιτρέπει στους χρήστες της βιβλιοθήκης να μεταδίδουν έως και οκτώ αρχεία το μήνα μετά την εγγραφή τους χρησιμοποιώντας την κάρτα βιβλιοθήκης.
Τα ψηφιακά αρχεία της βιβλιοθήκης παρέχουν άμεση πρόσβαση σε ιστορικές εικόνες, συμπεριλαμβανομένων φωτογραφιών από το Toronto Star's Photographic Archives, καρτ ποστάλ, χάρτες, σπάνια ψηφιακά βιβλία και άλλα.
Η Δημόσια Βιβλιοθήκη του Τορόντο προσφέρει υπηρεσίες ομιλούντων βιβλίων, ηλεκτρονικών βιβλίων και ηλεκτρονικών περιοδικών, όπως:  OverDrive eBooks και eAudiobooks, Zinio eMagazines, OneClick Digital eAudiobooks, Safari Tech & Business Books Online, TumbleBook Library, Ebsco eBooks, που παρέχονται μέσω του ιστότοπου της ψηφιακής βιβλιοθήκης.
Εξωτερικοί σύνδεσμοι
Τοροντο
Γκαλντεπίγκεν
Το Γκαλντεπίγκεν (Galdhøpiggen) είναι το υψηλότερο βουνό στη Νορβηγία, με υψόμετρο 2.469 μέτρα πάνω από το επίπεδο της θάλασσας. Βρίσκεται εντός του δήμου Λομ, στην οροσειρά Γιοτουνχέιμεν. Η πρόσβαση στην κορυφή του Γκαλντεπίγκεν δεν είναι ιδιαίτερα δύσκολη: 4 ώρες η άνοδος, 2 ώρες η κάθοδος. Από την κορυφή είναι ορατή μια έκταση 35.000 χλμ².
Εξωτερικοί σύνδεσμοι
Κατηγορία:Βουνά Κατηγορία:Γεωγραφία της Νορβηγίας
Γεωγραφία της Κύπρου
Η Κύπρος είναι η τρίτη μεγαλύτερη νήσος της Μεσογείου μετά τη Σαρδηνία και τη Σικελία. Βρίσκεται στην Α.ΒΑ. άκρη της ανατολικής λεκάνης της Μεσογείου, μεταξύ των γεωγραφικών παραλλήλων (γεωγραφικά πλάτη) 34° 33΄ 00΄΄ και 35° 34΄ 10΄΄ βόρεια του Ισημερινού και μεταξύ των μεσημβρινών (γεωγραφικά μήκη) 32° 16΄ 30΄΄ και 34° 37΄ 00΄΄ ανατολικά του 1ου μεσημβρινού Γκρήνουιτς, μη συμπεριλαμβανομένων των χωρικών υδάτων.
Η απόσταση της Κύπρου, βόρεια, από την Τουρκία (Ακρωτήριο Κορμακίτης Κύπρου - Αναμούρ Καραμανίας) είναι 37 μίλια (69 χλμ.) του Κιλικιακού πελάγους, ανατολικά από τη Συρία (Ακρωτήριο Άγιος Ανδρέας Κύπρου - Ρας Ιμπν Χανίμ παρά τη Λαοδίκεια) είναι 56 μίλια (103 χλμ), νότια από την Αίγυπτο (Ακρωτήριο Ασπρόκαβος Κύπρου - στόμιο λιμένος Δαμιέτας) είναι 190 μίλια (352 χλμ.), και δυτικά από τη νήσο Ρόδο - Ελλάδα (Ακρωτήριο Αρναούτης Κύπρου - Ακρωτήριο Καβολάρδος Λίνδου) 215 μίλια (398 χλμ.). Το πλησιέστερο νησί προς την Κύπρο είναι το Καστελόριζο.
Η Κύπρος έχει μέγιστο μήκος από δυτικότερο μέχρι ανατολικότερο άκρο 240 χλμ. και μέγιστο πλάτος από βορειότερο μέχρι νοτιότερο 100 χλμ. Η συνολική της έκταση είναι 9.251.47 τ.χλμ. Η έκταση των βρετανικών βάσεων είναι 98 τετ. μίλια.
Η σημερινή κατάσταση (2011) της έκτασης της Κύπρου σε εκατοστιαία ποσόστωση έχει ως ακολούθως: Τα βασικά γνωρίσματα του κυπριακού φυσικού περιβάλλοντος είναι ο μεσογειακός του χαρακτήρας, η μεγάλη του γεωμορφολογική ποικιλία, η μεγάλη του ποικιλία χλωρίδας και η μεγάλη αλλοίωση του (οικολογική υποβάθμιση) λόγω ανθρώπινης δράσης.
Πώς σχηματίστηκε η Κύπρος
Η Ευρασιατική πλάκα (Ευρώπη και το μεγαλύτερο μέρος της Ασίας) μετακινείται προς το νότο, ενώ η Αφρικανική πλάκα (το μεγαλύτερο μέρος της Αφρικής) μετακινείται προς το βορρά και καταδύεται κάτω από την Ευρασιατική πλάκα, με αποτέλεσμα την άνοδο της περιοχής της Κύπρου και άλλων γειτονικών χωρών πάνω από την επιφάνεια της θάλασσας. Η άνοδος αυτή συνεχίζεται και σήμερα.
Μορφολογικές περιφέρειες της Κύπρου
1. Ορεινά συμπλέγματα Τροόδους και Πενταδακτύλου. 2. Λοφώδης περιοχή γύρω από ορεινά συμπλέγματα. 3. Κεντρική πεδιάδα (Μόρφου, Λευκωσίας, Μεσαορίας) μήκους 55 μιλίων. 4. Παράκτιες περιοχές.
Ορεινά συμπλέγματα Τροόδους και Πενταδακτύλου
Στα νοτιοδυτικά του νησιού δεσπόζει η οροσειρά Τρόοδος, ενώ στα βόρεια η οροσειρά του Πενταδάκτυλου ενώ ανάμεσά τους εκτείνεται η πεδιάδα της Μεσαορίας την οποία διασχίζουν δυο ποταμοί, ο Πεδιαίος κι ο Γιαλιάς. Η ψηλότερη κορυφή του Τροόδους είναι ο Όλυμπος (1951 μέτρα) του δε Πενταδακτύλου το Κυπαρισσόβουνο (1024 μέτρα). Τα πετρώματα του Τροόδους είναι ηφαιστειακά, ενώ του Πενταδακτύλου είναι ιζηματικά (ασβεστολιθικά) και μεταμορφωσιγενή. Το Τρόοδος διαθέτει ελάχιστες πηγές, ενώ ο Πενταδάκτυλος διαθέτει πολλές πηγές, όπως τα γνωστά κεφαλόβρυσα της Κυθρέας, της Λαπήθου και του Καραβά. Βουνοκορφές του Τροόδου: Χιονίστρα (ή Τρόοδος ή Όλυμπος), Μαδαρή, Παπούτσα, Μαχαιράς, Σταυροβούνι, Τρίπυλος, Κύκκος, Αδελφοί. Βουνοκορφές του Πενταδακτύλου: Κυπαρισσόβουνο, Κόρνος, Άγιος Ιλαρίωνας, Πενταδάκτυλος, Βουφαβέντο, Καντάρα, προφήτης Ηλίας. Η οροσειρά του Πενταδακτύλου έχει μήκος 100 χμ και πλάτος 8 χμ. Σπήλαια με σταλακτίτες και σταλαγμίτες υπάρχουν στον Πενταδάκτυλο και στα Στυλλάρκα της Ακανθού. Διάσελα και περάσματα στον Πενταδάκτυλο: Μύρτου, Αγύρτας, Ακανθούς.
Πεδιάδα της Μεσαορίας
Η εύφορη πεδιάδα της Μεσαορίας απλώνεται μεταξύ των βουνών Τροόδους και Πενταδακτύλου. Έχει μηκος 20 χμ και πλάτος που κυμαίνεται από 16 μέχρι 32 χμ.
Κοιλάδα των Κέδρων - Αγρινά
Η "κοιλάδα των κέδρων" βρίσκεται στο δάσος της Πάφου. Στο δάσος αυτό βρίσκονται και τα αγρινά (άγρια πρόβατα). Τα αρσενικά αγρινά είναι πιο σωματώδη και έχουν κέρατα, ενώ τα θηλυκά δεν έχουν ή έχουν πολύ μικρά κέρατα.
Ακρωτήρια
Στην κατεχόμενη Κύπρο: Αποστόλου Ανδρέα, Πλακωτής, Κορμακίτη, Ελαίας. Στην ελεύθερη Κύπρο: Πωμού, Αρναούτη (Ακάμα), Δρέπανο, Άσπρο, Ζευγάρι, Γάτας, Δολού, Πετούντα, Κιτίου, Πύλας, Γκρέκο (Πηδάλιο).
Κόλποι
Στην κατεχόμενη Κύπρο: Αμμοχώστου, Κερύνειας, Μόρφου.
Φράγματα
Η Κύπρος έχει 108 φράγματα και έρχεται πρώτη στην Ευρώπη αναφορικά με τον αριθμό και τη χωρητικότητα μεγάλων φραγμάτων σε σχέση με την έκταση της. Τα πέντε μεγαλύτερα φράγματα στην Κύπρο είναι το φράγμα Κούρρη στην επαρχία Λεμεσού (115 εκατομ. κυβ. μέτρα), το φράγμα του Ασπρόκρεμμου στην επαρχία Πάφου, το φράγμα της Ευρέτου στην επαρχία Πάφου, το φράγμα της Κανναβιού στην επαρχία Πάφου και το φράγμα της Καλαβασού στην επαρχία Λάρνακας.
Χρήση της γης
Τα δάση της Κύπρου έχουν έκταση 175,404 εκτάρια (18,96% της ολικής έκτασης του νησιού). Τα 161,826 εκτάρια είναι κύρια και δευτερεύοντα κρατικά δάση. Η έκταση των κυρίων κρατικών δασών είναι 145,996 εκτάρια και βρίσκονται κυρίως στο Τρόοδος και στον Πενταδάκτυλο. Τα δευτερεύοντα κρατικά δάση είναι 15,830 εκτάρια. Η έκταση των ιδιωτικών δασών είναι 13,578 εκτάρια.
Τα κυριότερα δέντρα των κυπριακών δασών είναι τα κωνοφόρα (πεύκο, μεντόπευκος, κέδρος, κυπαρίσσι, αόρατος) και τα πλατύφυλλα (σκλήδρος, πλάτανος, καβάκι, δρυς, λατζιά). Ο κυπριακός κέδρος και η λατζιά συναντώνται μόνο στην Κύπρο.
Αλυκές
Στην Κύπρο υπάρχουν δυο αλυκές, της "Λάρνακας" και της "Λεμεσού". Βρίσκονται χαμηλότερα από την επιφάνεια της θάλασσας. Το καλοκαίρι ξηραίνονται διότι η εξάτμιση ξεπερνά την ποσότητα νερού που λιμνάζει σε αυτές. Οι αλυκές έχουν μεγάλη τουριστική αξία και αποτελούν ξεχωριστούς βιότοπους, δηλαδή περιοχές με ειδικό περιβάλλον όπου ζουν ζώα και φυτά.
Ψηλότερο χωριό της Κύπρου
Είναι ο Πρόδρομος. Βρίσκεται σε ύψος 1400 μέτρων.
Χλωρίδα και Πανίδα
Η κυπριακή χλωρίδα είναι πολύ πλούσια σε θάμνους και εποχιακά άνθη. Από τα ενδημικά φυτά, 20 περίπου είδη περιλαμβάνονται στον κατάλογο των "Αυστηρά Προστατευομένων Ειδών Χλωρίδας της Σύμβασης του Συμβουλίου της Ευρώπης για τη Διατήρηση της Ευρωπαϊκής Άγριας Ζωής και των Φυσικών Οικοτόπων". Μεταξύ της πανίδας το σπουδαιότερο ενδημικό είδος ζώου είναι το κυπριακό αγρινό που ζει στο δάσος Πάφου. Δασικές εκτάσεις στα δάση Τροόδου και Πάφου κηρύχτηκαν σε περιοχές προστασίας της χλωρίδας και πανίδας.
Υψομετρικές εξάρσεις
Χαμηλότερο σημείο: Μεσόγειος Θάλασσα 0μ
Ψηλότερο σημείο: Κορυφή του Ολύμπου 1953μ
Φυσικές απειλές
Μέτρια σεισμική δραστηριότητα.
Περιβαλλοντολογικά ζητήματα
Μερικά μέτρα που λαμβάνονται για την προστασία του περιβάλλοντος
Εθνικά δασικά πάρκα
Ορισμένες περιοχές κηρύχτηκαν σε Εθνικά Πάρκα με κύριο σκοπό την παροχή αναψυχής στο κοινό, όπως διάφορες δασικές εκτάσεις στο Τρόοδος, καθώς και τα δάση Αθαλάσσας, Παιδαγωγικής Ακαδημίας, Κάβο Γκρέκο, Ποταμού Λιοπετρίου και Πολεμιδίων.
Πόλεις της Κύπρου
Η Κύπρος έχει 7 πόλεις: τη Λευκωσία (πρωτεύουσα) με πληθυσμό 206.200 κατοίκους, τη Λεμεσό με 161.200 κατοίκους, τη Λάρνακα με 72.000 κατοίκους, την Πάφο με 47.300 και τις πόλεις Κερύνεια, Μόρφου και Αμμόχωστο οι οποίες βρίσκονται από το 1974 υπό Τουρκική Κατοχή
Εξωτερικοί σύνδεσμοι
*
Κβαντική χημεία
Η Κβαντική Χημεία είναι ο κλάδος εκείνος της Θεωρητικής Χημείας (και ειδικότερα της Θεωρητικής Φυσικοχημείας) ο οποίος αποτελεί εφαρμογή της Κβαντικής Μηχανικής (κλάδος της Φυσικής) στα προβλήματα της Χημείας. Η ποιοτική και ποσοτική περιγραφή της ηλεκτρονι(α)κής συμπεριφοράς και δραστικότητας ατόμων και μορίων αποτελεί παράδειγμα εφαρμογής της Κβαντικής Χημείας. Να σημειωθεί ότι αν και θεωρητικός ο κλάδος της Κβαντικής Χημείας συνδέεται άμεσα με τις πειραματικές μετρήσεις και κυρίως με αυτές του πεδίου της Φασματοσκοπίας.
Γενικά, οι βασικοί νόμοι της Κβαντομηχανικής που χρησιμοποιούνται για την περιγραφή ενός χημικού συστήματος εκφράζονται μαθηματικά από περίπλοκες εξισώσεις που είναι είτε πολύ δύσκολο, είτε (συχνότερα) αδύνατο να επιλυθούν «με μολύβι και χαρτί», οπότε γίνεται εκτεταμένη χρήση των ηλεκτρονικών υπολογιστών για την αριθμητική επίλυση των ορισθέντων προβλημάτων, έπειτα από κατάλληλες προσεγγίσεις. Έτσι, οδηγούμαστε στο χώρο της υπολογιστικής Κβαντικής Χημείας.
Επίσης, καλό είναι να αναφερθεί πως εκτός των κβαντοχημικών υπολογισμών των ιδιοτήτων ενός μορίου υπάρχουν περιπτώσεις στις όποιες επιλέγονται άλλα θεωρητικά μοντέλα που είναι πιο εύχρηστα (π.χ. προσδιορισμός της τρισδιάστατης δομής ενός μακρομορίου), όπως είναι η Στατιστική Θερμοδυναμική (κλάδος της Φυσικής). Αυτό φαίνεται πως συμφέρει περισσότερο για τα μεγάλα μόρια, αφού όσο μεγαλύτερο είναι ένα μόριο, τόσο περισσότερα είναι τα ηλεκτρόνιά του και άρα πιο επίπονη η διαδικασία των υπολογισμών.
Ιστορία
Η Κβαντική Χημεία ουσιαστικά πήρε σάρκα και οστά με τον πρώτο θεωρητικό υπολογισμό της ενέργειας του μορίου του υδρογόνου (Η2) το 1927 από τους Γερμανούς φυσικούς Βάλτερ Χάιτλερ και Φριτς Λόντον. Προηγουμένως, η πρώτη σύνδεση της (παλαιάς) Κβαντικής Μηχανικής με τη Χημεία έγινε το 1913, οπότε και εμφανίσθηκε η εργασία του Δανού Φυσικού Νιλς Μπορ (Νόμπελ Φυσικής 1922) στην επιθεώρηση Philosophical Magazine, η οποία περιέγραφε επιτυχώς τη δομή του ατόμου του υδρογόνου και ερμήνευε με μεγάλη ακρίβεια, ποσοτικά πλέον, τις πειραματικά παρατηρούμενες φασματικές του γραμμές διορθώνοντας όχι μόνο τις προβλέψεις, αλλά και τη λανθασμένη "φυσική" του πλανητικού προτύπου του ατόμου το οποίο είχε εισαγάγει ο Έρνεστ Ράδερφορντ (Nobel Χημείας 1908) (υπό τον οποίον ο Μπορ εργαζόταν εκείνη την εποχή στο Μάντσεστερ της Αγγλίας) δύο χρόνια πριν, το 1911.
Στην εργασία τους, οι Χάιτλερ και Λόντον μελέτησαν δύο μόρια, το Η2 ως τυπικό μόριο με έναν ομοιοπολικό δεσμό και το He2, το διμερές του ατόμου του ηλίου ως τυπικό μόριο στο οποίο δεν υφίσταται χημικός δεσμός μεταξύ των δύο ατόμων. Οι θεωρητικοί τους υπολογισμοί προέβλεψαν επιτυχώς ότι το Η2 σχηματίζει έναν σταθερό ομοιοπολικό δεσμό, ενώ στο He2 τα δύο άτομα ηλίου απωθούνται και δεν σχηματίζουν ομοιοπολικό δεσμό.
Στα χρόνια που ακολούθησαν, η μέθοδος των Χάιτλερ και Λόντον επεκτάθηκε από τους αμερικάνους χημικούς Τζον Σλέιτερ και Λάινους Πόλινγκ και ονομάστηκε θεωρία δεσμού σθένους (Valence-Bond Theory ή VB Theory). Σε αυτή τη μέθοδο, η προσοχή εστιάζεται πρωτίστως στις αλληλεπιδράσεις των ατόμων ανά δύο, και επομένως σχετίζεται ιδιαιτέρως με τις κλασσικές εικόνες των χημικών δεσμών μεταξύ ατόμων.
Μια εναλλακτική προσέγγιση ξεκίνησε να αναπτύσσεται το ίδιο έτος από τους Φρίντριχ Χουντ και Ρόμπερτ Μούλικεν, στην οποία τα ηλεκτρόνια περιγράφονται από μαθηματικές συναρτήσεις (μοριακά τροχιακά) οι οποίες είναι απεντοπισμένες σε όλη την έκταση του μορίου. Κάθε μόριο αντιμετωπίζεται ως ξεχωριστή οντότητα ("ηνωμένο άτομο") αποτελούμενο από μοριακά τροχιακά στα οποία τοποθετούνται ένα–ένα τα ηλεκτρόνια. Κάθε ηλεκτρόνιο θεωρείται ότι κινείται στο ηλεκτρικό πεδίο το οποίο δημιουργείται λόγω της παρουσίας των πυρήνων των ατόμων και των υπολοίπων ηλεκτρονίων. Η αντιμετώπιση αυτή των μορίων έθεσε τα θεμέλια της θεωρίας των μοριακών τροχιακών (Molecular orbital theory ή MO theory). Η προσέγγιση αυτή είναι λιγότερο διαισθητική στους χημικούς, αλλά δεδομένου ότι συχνά αποδεικνύεται ικανότερη στην πρόβλεψη ιδιοτήτων από τη μέθοδο VB, είναι ουσιαστικά η κύρια υπολογιστική μέθοδος στην οποία βασίζεται μεγάλο μέρος των υπολογισμών οι οποίοι εκτελούνται σήμερα.
Ηλεκτρονι(α)κή Δομή
Η εύρεση της ηλεκτρονι(α)κής δομής ενός ατόμου ή μορίου έχει ως πρώτο βήμα την επιλογή της Χαμιλτονιανής, δηλαδή του μαθηματικού εκείνου τελεστή ο οποίος περιγράφει τις δυνατές αλληλεπιδράσεις μεταξύ των τμημάτων (ατομικών πυρήνων και ηλεκτρονίων) του υπό μελέτη ατόμου ή μορίου. Η μορφή της Χαμιλτονιανής η οποία χρησιμοποιείται συχνότερα είναι η ηλεκτροστατική Χαμιλτονιανή, όπου ο τελεστής περιλαμβάνει όλες τις αλληλεπιδράσεις κατά Κουλόμπ (έλξεις και απώσεις) μεταξύ ηλεκτρονίων και ατομικών πυρήνων.
Το επόμενο βήμα συνίσταται στην επίλυση της εξίσωσης του Σρέντινγκερ με τη χρήση της επιλεχθείσας Χαμιλτονιανής. Προηγουμένως, σχεδόν πάντοτε επιβάλλεται η προσέγγιση Μπορν-Οπενχάιμερ ή αλλιώς προσέγγιση των πακτωμένων πυρήνων η οποία έχει ως αποτέλεσμα την αποσύζευξη των κινήσεων των ηλεκτρονίων από τις κινήσεις των ατομικών πυρήνων. Λόγω της μεγάλης διαφοράς της πυρηνικής από την ηλεκτρονική μάζα κάθε ατόμου, αναμένεται ότι στη στιγμιαία κίνηση των ηλεκτρονίων οι πυρήνες θα κινούνται απείρως αργά, άρα θα παραμένουν ουσιαστικώς πακτωμένοι σε συγκεκριμένες θέσεις. Η εξίσωση Σρέντινγκερ επιλύεται για προκαθορισμένες θέσεις των ατόμων (προκαθορισμένη μοριακή γεωμετρία) και η υπολογισθείσα ενέργεια E ισούται με την ενέργεια πλήρους ιοντισμού του συστήματος σε ακίνητους γυμνούς πυρήνες και ηλεκτρόνια, σε άπειρη αναμεταξύ τους απόσταση.
Σαρώνοντας όλες τις δυνατές θέσεις στο χώρο των πυρηνικών συντεταγμένων, δηλαδή όλες εκείνες τις δυνατές γεωμετρίες τις οποίες μπορεί να λάβει το υπό εξέταση μόριο, αποκαλύπτεται μια υπερεπιφάνεια δυναμικής ενέργειας 3Ν–6 (ή 5) διαστάσεων (Ν = αριθμός ατόμων του μορίου). Υπό την επιρροή της δυναμικής αυτής ενέργειας (δηλαδή εντός της υπερεπιφάνειας αυτής), οι πυρήνες δονούνται και περιστρέφονται (οι μεταφορικοί βαθμοί ελευθερίας έχουν απαλειφθεί λόγω αναγωγής της κινήσεως του μορίου στην κίνηση του κέντρου μάζας του). Σε ένα διατομικό μόριο η υπερεπιφάνεια ανάγεται σε καμπύλη δυναμικής ενέργειας, αφού υπάρχει μία μόνο ανεξάρτητη μεταβλητή (η διαπυρηνική απόσταση). Η γεωμετρία ισορροπίας του μορίου είναι εκείνη η γεωμετρία στην οποία το μόριο αποκτά την ελαχίστη ενέργεια. Όταν δεν εμφανίζεται ελάχιστο στην επιφάνεια, σημαίνει ότι το μοριακό σύστημα είναι μη δέσμιο.
Δυνατότητες
Πριν την ανάπτυξη της Κβαντικής Χημείας (και άλλων συναφών θεωρητικών εργαλείων) η προσέγγιση των προβλημάτων που αφορούσαν την ατομική και μοριακή δομή και δραστικότητα ήταν καθαρά πειραματική. Πιο συγκεκριμένα, έπειτα από την πραγματοποίηση διαφόρων πειραμάτων, γινόταν συλλογή των δεδομένων και επεξεργασία τους για να προκύψουν λογικά συμπεράσματα. Αυτή η αντιμετώπιση ήταν πολύ χρήσιμη για την εξαγωγή κυρίως ποιοτικών συμπερασμάτων (π.χ. ο άνθρακας σχηματίζει τέσσερις δεσμούς), και λιγότερο ποσοτικών (π.χ. εύρεση του μερικού φορτίου του οξυγόνου στο μόριο του νερού). Ένα άλλο πρόβλημα της εν λόγω αντιμετώπισης όλων των ζητημάτων, δομής και δραστικότητας, της Χημείας ήταν και συνεχίζει να είναι η χρονοβόρα και, σε αρκετές περιπτώσεις, υψηλού κόστους πειραματική διαδικασία που απαιτείται να ακολουθηθεί (π.χ. μέτρηση μιας ιδιότητας που μεταβάλλεται με τη θερμοκρασία για πολλές θερμοκρασίες και για πολλές διαφορετικές ενώσεις). Το δεύτερο πρόβλημα, που αναφέρεται, μπορεί να επιλυθεί σε πολλές περιπτώσεις γρηγορότερα με χρήση κάποιας θεωρητικής μεθόδου, λαμβάνοντας υπόψιν την τεράστια ανάπτυξη των ηλεκτρονικών υπολογιστών στην εποχή μας (να τονισθεί βέβαια ότι αυτό δε συνεπάγεται ότι οι πειραματικές τεχνικές έχουν χάσει το ενδιαφέρον τους).
Προοπτικές
Η Κβαντική Χημεία και οι εφαρμογές της (όπως και γενικότερα η Θεωρητική Φυσικοχημεία) εξελίσσονται σήμερα, με ηγέτη τις Η.Π.Α., με ταχείς ρυθμούς εξαιτίας των πολλαπλών πλεονεκτημάτων τους: γρήγοροι και ακριβείς υπολογισμοί, μείωση χρονοβόρων και επαναληπτικών εργαστηριακών μετρήσεων, μείωση κατανάλωσης αντιδραστηρίων και μείωση χημικών αποβλήτων προς επεξεργασία. Η μεγάλη σημασία του χώρου αυτού για την Χημεία αλλά και για άλλες φυσικές επιστήμες, όπως είναι η Βιολογία, έχει γίνει αντιληπτή από πάρα πολλά πανεπιστημιακά ιδρύματα ανά τον κόσμο και τα οποία περιλαμβάνουν στα προγράμματα σπουδών τους μαθήματα όπως: η εισαγωγή στην Κβαντική Φυσική, η Κβαντική Χημεία, η υπολογιστική Κβαντική και Θεωρητική Χημεία, ο θεωρητικός σχεδιασμός υλικών και άλλα.
Δηλαδή η θεωρητική επιστήμη με χρήση υπολογιστών θα αντικαταστήσει το πείραμα; Σαφώς και όχι, αλλά μπορεί σε συνεργασία με το πείραμα να προάγει τις Φυσικές Επιστήμες. Στις μέρες μας, πολλοί ερευνητές συνεργάζονται με θεωρητικούς χημικούς (και γενικότερα με θεωρητικούς επιστήμονες) ή χρησιμοποιούν, με πρακτικό τρόπο, έτοιμα λογισμικά που κυκλοφορούν στο εμπόριο προκειμένου να σχεδιάσουν νέα πειράματα ή και για να προβλέψουν, να επαληθεύσουν και να ερμηνεύσουν θεωρητικά τα αποτελέσματα τους. Αυτό, λοιπόν, σημαίνει πως ακόμα και αν κάποιος δε γνωρίζει επακριβώς τη μαθηματική προσέγγιση και την επίλυση των προβλημάτων με χρήση κώδικα, δεν αποκλείεται πλήρως από την χρήση τέτοιου τύπου λογισμικών (αυτό βέβαια δε συνεπάγεται πως ένα τέτοιο πρόγραμμα είναι ή θα πρέπει να είναι και να θεωρείται ως ένα «μαύρο κουτί» που εξάγει αποτελέσματα).
Κάποιες τάσεις που υπάρχουν στην έρευνα σε θέματα Κβαντικής και υπολογιστικής Κβαντικής Χημείας είναι: η εξεύρεση προσεγγίσεων που διευκολύνουν την αριθμητική επίλυση  των προβλημάτων χωρίς να μειώνεται κατά πολύ η ακρίβεια, η καταλληλότερη εφαρμογή παλιών και νέων αλγορίθμων ώστε να μειωθεί ο χρόνος που απαιτείται για τους υπολογισμούς καθώς και η σύζευξη των γνωστών τεχνικών με τους ολοένα και ισχυρότερους (επεξεργαστικά) ηλεκτρονικούς υπολογιστές που κατασκευάζονται στις μέρες μας.
Προτεινόμενη βιβλιογραφία
Χημεια
Σωζόπολη
Η Σωζόπολη (βουλγαρικά: Созопол, αρχαίες ονομασίες: Απολλωνία Ποντική ή Απολλωνία Μάγκνα ή Άνθεια ) είναι μια μικρή, παραλιακή αρχαία πόλη, 35 χλμ. νοτίως του Μπουργκάς στη βουλγαρική ακτή της Μαύρης Θάλασσας. Σήμερα είναι ένα από τα μεγαλύτερα παραθαλάσσια θέρετρα της χώρας, γνωστή για το φεστιβάλ, στις αρχές Σεπτεμβρίου, τεχνών και κινηματογράφου Απολλωνία (όπως ήταν ένα από τα αρχαία ονόματα της πόλης). Η πόλη έχει γίνει επίσης δημοφιλής τουριστικός προορισμός ακόμη και σε διασημότητες όπως ο Ρέιφ Φάινς, ο Μπραντ Πιτ ή η Αντζελίνα Τζολί.
Ιστορία
Η σημερινή πόλη ιδρύθηκε από Έλληνες αποίκους από τη Μίλητο ως Άνθεια, με επικεφαλής τον Αναξίμανδρο (611-547 π.Χ., περίπου). Η πόλη διοικήθηκε από ένα ελεγμένο συμβούλιο αρχόντων και αναπτύχθηκε ως εμπορικό και ναυτικό κέντρο. Συγκεκριμένα αναπτύχθηκε το εμπόριο κρασιού, αλατιού, υφασμάτων κεραμικής και χαλκού. . Το όνομα σύντομα άλλαξε σε Απολλωνία, λόγω ενός ναού της πόλης αφιερωμένου στον Απόλλωνα, που περιείχε ένα διάσημο κολοσσιαίο άγαλμα του θεού Απόλλωνα, έργο του Κάλαμι, ύψους 30 πήχεων, που μεταφέρθηκε αργότερα στη Ρώμη από το Λούκουλλο και τοποθετήθηκε στο Καπιτώλιο. Σύμφωνα με τον Ψευδο-Σκύλακα, η Απολλωνία ήταν η πρώτη ελληνική πόλη που συναντούσε κανείς περιπλέοντας προς τα βόρεια τις δυτικές ακτές της Μαύρης Θάλασσας.
Η πόλη εδραιώθηκε ως εμπορικό και ναυτικό κέντρο κατά τους επόμενους αιώνες. Διατηρούσε στενές πολιτικές και εμπορικές σχέσεις με τις πόλεις της Αρχαίας Ελλάδας - Μίλητο, Αθήνα, Κόρινθο, Ηράκλεια Ποντική και τα νησιά Ρόδο, Χίο, Λέσβο κ.α. Η εμπορική της επίδραση στις Θρακικές περιοχές βασιζόταν σε μια συνθήκη με τους ηγεμόνες του βασιλείου των Οδρυσών από τον 5ο αιώνα π.Χ.
Το σύμβολο της πόλης - η άγκυρα, εμφανίζεται σε όλα τα νομίσματα, που κόπηκαν στην Απολλωνία από τον 6ο αιώνα π.Χ. είναι απόδειξη της σημασίας του θαλάσσιου εμπορίου της. Η πλούσια πόλη έγινε σύντομα σημαντικό πολιτιστικό κέντρο. Εκείνη την περίοδο αποκαλείτο Apollonia Magna. Στο κέντρο της πόλης υπάρχει αρχαιολογικό μουσείο όπου ο επισκέπτης μπορεί να δει μερικά από τα ευρήματα (κεραμικά, άγκυρες, αμφορείς κλπ).
thumb|200px|Αναστηλωμένη πύλη - μέρος των οχυρώσεων.
Κατά την εξάπλωση της Ρωμαϊκής Αυτοκρατορίας τον 1ο αιώνα π.Χ. η πόλη σταμάτησε να είναι σημαντικό εμπορικό κέντρο. Το 75 π.Χ λεηλατήθηκε και το διάσημο άγαλμα του Απόλλωνα μεταφέρθηκε στη Ρώμη ως λάφυρο. Η πόλη υπό τη Βυζαντινή κυριαρχία μετονομάστηκε σε Σωζόπολη, το 705 μ.Χ. κυριεύτηκε από τον Τέρβελ της Α΄ Βουλγαρικής Αυτοκρατορίας, ενώ το 759 μ.Χ. ξανακυριεύτηκε από τους Βυζαντινούς. Το 969 την κατέλαβαν πάλι οι Βούλγαροι.
Κατά τη διάρκεια του Ρωσο-Τουρκικού πόλεμου (1877-8) οι περισσότεροι κάτοικοι φεύγουν στη Ρωσία για να αποφύγουν του Τούρκους, η πόλη ερημώνει και λίγες δεκαετίες εποικείται από Τούρκους, Βούλγαρους και Έλληνες. Με το Συνέδριο του Βερολίνου το 1878, οπότε και ιδρύεται η αυτόνομη περιοχή της Ανατολικής Ρωμυλίας, η πόλη εντάσσεται μέσα στα όρια αυτής. Έξι χρόνια αργότερα ανακηρύσσεται βίαια η προσάρτηση της στη Βουλγαρία. Το 1906 και αργότερα το 1925 πολλοί Έλληνες εξαναγκάζονται να εγκαταλείψουν την πατρίδα τους, στο πλαίσιο της ανταλλαγής των πληθυσμών, και να εγκατασταθούν στην Ελλάδα, αντικαθιστάμενοι με Βούλγαρους από την Ανατολική Θράκη. Συγκεκριμένα πολλοί κάτοικοι εγκαταστάθηκαν στη Χαλκιδική και δημιούργησαν τη Νέα Σωζόπολη.
Κατά τη διάρκεια της κομμουνιστικής περιόδου η πόλη διαφημιζόταν ως τουριστικό θέρετρο διακοπών. . Από το 1984 φιλοξενεί τις εκδηλώσεις τέχνης Απολλωνία κάθε Σεπτέμβριο, που περιλαμβάνουν θεατρικές παραστάσεις, εκθέσεις, ταινίες, μουσικές και χορευτικές παραστάσεις, παρουσιάσεις βιβλίων και άλλες πολιτιστικές εκδηλώσεις.
Το 2011 τα υπολείμματα ενός αρχαίου ελληνικού οικισμού, μέρος της Απολλωνίας, ανασκάφηκαν στο μικρό νησί Άγιος Κήρυκος, ανοιχτά της Σωζόπολης.
Στις μέρες μας πολλοί κάτοικοι της παλιάς πόλης, απόγονοι των Ελλήνων που δε μετανάστευσαν, εξακολουθούν να ομιλούν την ελληνική γλώσσα και να κρατούν τις ελληνικές παραδόσεις μέσα από τον τοπικό βουλγαροελληνικό σύλλογο.
Εκκλησιαστική ιστορία
Η Σωζόπολη είχε εκχριστιανιστεί νωρίς. Επίσκοποι καταγράφονται ως κάτοικοι εκεί τουλάχιστον από το 431. Τουλάχιστον οκτώ επίσκοποι είναι γνωστοί: Αθανάσιος (431), Πέτρος (680), Ευθύμιος (787), Ιγνάτιος (869), Θεοδόσιος (1357), Ιωαννίκιος, που έγινε Πατριάρχης Κωνσταντινουπόλεως (1524), Φιλόθεος (1564) και Ιωάσαφ (1721).
Από υπαγόμενη στην αρχιεπισκοπή της Αδριανούπολης έγινε το 14ο αιώνα μητρόπολη. Πιθανόν καταργήθηκε προσωρινά με την Τουρκική κατάκτηση, αλλά επανεμφανίστηκε αργότερα και το 1808 η Ελληνική Ορθόδοξη Εκκλησία τη συνένωσε με την έδρα της Αγαθούπολης. Ο τιτουλάριος κατοικούσε στην Αγαθούπολη, που την Οθωμανική εποχή ονομαζόταν Αχτέμπολου.
Ο Οιμπελ (Hierarchia Catholica Medii Aevi, Ι, 194) αναφέρει τέσσερις Λατίνους επισκόπους το 14ο αιώνα. Η τέχνη άκμασε τη Χριστιανική εποχή. Οι παλιές εικόνες και η θαυμάσια ξυλογλυπτική στα τέμπλα αποτελούν αξιοσημείωτο επίτευγμα της τεχνικής αυτών των χρόνων. Η αρχιτεκτονική των σπιτιών στην παλιά πόλη από την περίοδο της Βουλγαρικής Αναγέννησης την καθιστούν τουριστικό αξιοθέατο.
Εξωτερικοί σύνδεσμοι
Κατηγορία:Πόλεις της Βουλγαρίας
Αντουάν ντε Νερβέζ
Ο Αντουάν ντε Νερβέζ (γαλλικά: Antoine de Nervèze) (περ. 1570 - μετά το 1622) ήταν Γάλλος ευγενής και συγγραφέας μυθιστορημάτων, μεταφράσεων, επιστολών και ηθικών έργων στα τέλη του 16ου και στις αρχές του 17ου αιώνα.
Βιογραφία
Ο Αντουάν ντε Νερβέζ πιθανότατα γεννήθηκε στη Γασκώνη. Έγινε γραμματέας του Ερρίκου Β΄ πρίγκιπα του Κοντέ (μέχρι το 1606 περίπου), και στη συνέχεια πέρασε στην υπηρεσία του βασιλιά Ερρίκου Δ΄ της Γαλλίας ως ιδιαίτερος γραμματέας του και αυλικός ποιητής. Ο Φρανσουά Μενάρ τον χαρακτήρισε «Βασιλιά των ρητόρων» και ο Νικολά ντεζ Εσκυτώ, σε ένα σατιρικό ποίημα, «Αξιαγάπητο των κυριών». Ο Νερβέζ ήταν ένας από τους πιο παραγωγικούς συγγραφείς της γενιάς του και είχε καθοριστικό ρόλο στη διαμόρφωση του γλωσσικού στυλ και γούστου.
Ο Νερβέζ είναι αντιπροσωπευτικός της γενιάς που συνδέεται - μαζί με τους συγγραφείς Νικολά ντεζ Εσκυτώ και Φρανσουά ντυ Σουέ  - με τα αισθηματικά μυθιστορήματα ή «Έρωτες» που δημοσιεύονταν την εποχή του Ερρίκου Δ '. Ο Νερβέζ έγραψε δέκα μυθιστορήματα, εκ των οποίων ένα είναι προσαρμογή μιας ιστορίας από τον Μαινόμενο Ορλάνδο του Αριόστο και ένα άλλο από την Απελευθερωμένη Ιερουσαλήμ του Τορκουάτο Τάσσο. Ο Νερβέζ αφιέρωσε τα μυθιστορήματά του σε ευγενείς γύρω από τον βασιλιά: Μαξιμιλιάν ντε Μπετύν (δούκας του Συλί), τη βασίλισσα Μαρία των Μεδίκων και άλλα υψηλόβαθμα μέλη της βασιλικής αυλής.
Τα πρώτα του μυθιστορήματα εμφανίστηκαν το 1598, αλλά αναμφίβολα είχαν ήδη κυκλοφορήσει νωρίτερα ως χειρόγραφα για αρκετά χρόνια. Οι πρώτοι του «Έρωτες», σύντομα δραματικά ρομαντικά μυθιστορήματα με τραγικό τέλος, είναι κοντά στα τραγικά διηγήματα του Ιταλού Ματτέο Μπαντέλλο. Ένα παράδειγμα: στο μυθιστόρημα Amours de Filandre et Marisée (1599), η Μαριζέ, εγκαταλειμμένη από τον σύζυγό της, αποφασίζει να αυτοκτονήσει με τρία παιδιά της, αλλά αφήνει το μεγαλύτερο παιδί να ζήσει για να μεταφέρει τα νέα στον πατέρα. Αργότερα, τα έργα του φανερώνουν επιρροή ιπποτικών μυθιστορημάτων. Το ιστορικό πλαίσιο των περισσότερων μυθιστορημάτων του είναι το πρόσφατο παρελθόν των Θρησκευτικών πολέμων. Το σύνολο των έργων του δημοσιεύθηκε αρκετές φορές σε μορφή ανθολογίας και ο αριθμός των επανεκδόσεων δείχνει μια σαφή εμπορική επιτυχία.
Συγχρόνως με τα μυθιστορήματά του, ο Νερβέζ έγραψε πολλά έργα ηθικής φιλοσοφίας και θρησκευτική ποίηση και η ηθική και θρησκευτική φιλοσοφία του είναι εμφανής στα περισσότερα έργα του, συμπεριλαμβανομένων των μυθιστορημάτων. Ο καθολικισμός του αναμειγνύεται με στοιχεία στωικισμού και εξιδανίκευσε την ενάρετη ζωή και την αγνότητα των χαρακτήρων του (που συχνά αναζητούν την απόσυρση σε μοναστήρια για να ανακουφισθούν τα δεινά τους) και το μυθιστόρημά του Les amours de Polydore et de Virgin υμνεί τη θεϊκή αγάπη ως λύτρωση για τα βάσανα του έρωτα.
Αποτίμηση
Στις πρώτες δεκαετίες του 17ου αιώνα, οι Νερβέζ, Νικολά ντεζ Εσκυτώ και οι συνάδελφοί τους υπέστησαν σφοδρή κριτική και θεωρήθηκαν από τους επικριτές τους (όπως ο Σαρλ Σορέλ) ως γελοίοι δημιουργοί ρητορικών και μεταφορικών ακροτήτων. Το ύφος του συγγραφέα, το οποίο κάποιοι ανέφεραν ως «parler Nervèze» (γλώσσα του Νερβέζ), τον κάνει να εμφανίζεται ως πρόδρομος των Περισπούδαστων.
Αλλά τα έργα τους αντιπροσωπεύουν ένα σημαντικό στάδιο στην ανάπτυξη του γαλλικού μυθιστορήματος που οδήγησε στην Αστραία του Ονορέ ντ' Υρφέ και, αργότερα, στη Μαντλέν ντε Σκυντερύ και τη Μαντάμ ντε Λαφαγέτ, στην ανάπτυξη της εθιμοτυπίας και της ηθικοποιημένης αίσθησης της ευγένειας, στην έννοια μεταγενέστερου ιδανικού του «έντιμου και ευγενούς ανθρώπου» και στην εξέλιξη της γαλλικής γλώσσας και της γαλλικής λογοτεχνίας.
Εξωτερικοί σύνδεσμοι
Κατηγορία:Γάλλοι συγγραφείς
Θάλασσα του Μαρμαρά
Η Θάλασσα του Μαρμαρά (τούρκ.: Marmara Denizi) ή Προποντίδα (αρχ. ελληνικά: Προποντίς) είναι κλειστή θάλασσα που συνδέει τον Εύξεινο Πόντο (Μαύρη Θάλασσα) με το Αιγαίο Πέλαγος, χωρίζοντας έτσι το ασιατικό μέρος της Τουρκίας από το ευρωπαϊκό, και κατ' επέκταση την Ευρώπη από την Ασία. Έχει δύο ακραίους πορθμούς, ΒΑ. τον Βόσπορο, που τη συνδέει με τη Μαύρη Θάλασσα, και ΝΔ. τον Ελλήσποντο, που τη συνδέει με το Αιγαίο. Ο Βόσπορος χωρίζει επίσης και την Κωνσταντινούπολη στην ασιατική και την ευρωπαϊκή της πλευρά. Έχει έκταση 11.472 χλμ² και μέγιστο βάθος 1.355 μέτρα. Καλύπτει όλη τη θαλάσσια έκταση από την Καλλίπολη μέχρι τη Νικομήδεια, περίπου 145 μίλια απόσταση. Το συνολικό ανάπτυγμα της ευρωπαϊκής ακτής της είναι περίπου 130 μίλια, ενώ της ασιατικής ακτής περίπου τα 300 μίλια.
Γενικά η Θάλασσα του Μαρμαρά αποτελεί ένα θαλάσσιο ποταμό, όπου ο Βόσπορος μεταφέρει σ΄ αυτή την υπερπλήρωση υδάτων του Ευξείνου που προέρχονται από τις συνεχείς σ΄ αυτόν εκβολές ποταμών, και στη συνέχεια η θάλασσα του Μαρμαρά εκβάλλει τη δική της υπερπλήρωση δια του Ελλησπόντου στο Αιγαίο. Συνέπεια αυτού είναι το υφιστάμενο συνεχές θαλάσσιο ρεύμα, το λεγόμενο «ρεύμα του Μαρμαρά», με μόνιμη κατεύθυνση προς το Αιγαίο.
Σημειώνεται ότι το ρεύμα του Μαρμαρά έχει προκαλέσει κατά καιρούς πολλά ναυτικά ατυχήματα. Για τον λόγο αυτό η πλοήγηση των διερχομένων πλοίων υπό πλοηγούς είναι υποχρεωτική.
Η θάλασσα του Μαρμαρά σχηματίστηκε από τη κίνηση των τεκτονικών ρηγμάτων στο φλοιό της γης και το διαχωρισμό των ηπείρων της Ευρώπης, της Ασίας και της Αφρικής. Το ρήγμα της Βόρειας Ανατολίας, που έχει προκαλέσει πολλούς μεγάλους σεισμούς στα πρόσφατα χρόνια, όπως τον Σεισμό του Ιζμίτ του 1999, περνά κάτω από τη θάλασσα και είχε ως αποτέλεσμα την πρόκληση ενός τσουνάμι 2,5 μέτρων, σκορπώντας τον θάνατο σε 155 ανθρώπους.
Το όνομα «Προποντίδα», από τον αρχαίο ελληνικό τύπο Προποντίς (< προ + Πόντος), σημαίνει τη θάλασσα «προ του Εύξεινου Πόντου», περιγράφοντας έτσι τη γεωγραφική της θέση (βλ. Βικιλεξικό).
Παραπομπές
* Κατηγορία:Θάλασσες και πελάγη της Μεσογείου Κατηγορία:Θάλασσες και πελάγη της Τουρκίας
Ακράτεια ούρων
Η ακράτεια ούρων είναι η οποιαδήποτε άθελη απώλεια ούρων. Είναι ένα κοινό πρόβλημα και μπορεί να έχει μεγάλες επιπτώσεις στην ποιότητα ζωής. Η ακράτεια ούρων συνήθως οφείλεται σε κάποιο θεραπεύσιμο αίτιο, αλλά υποαναφέρεται στους γιατρούς. Ο όρος ενούρηση χρησιμοποιείται για να περιγράψει την ακράτεια στα παιδιά, π.χ. νυκτερινή ενούρηση.
Αίτια
Οι πιο κοινοί τύποι ακράτειας είναι η ακράτεια από προσπάθεια (stress) και η επιτακτική ακράτεια ή ακράτεια από έπειξη (urge). Αν αυτές συνυπάρχουν τότε έχουμε ακράτεια μικτού τύπου. Επίσης υπάρχει και η ακράτεια από υπερπλήρωση. Η ακράτεια από προσπάθεια είναι η πιο συχνή, αποτελώντας περίπου το 50% με 70% (ανάλογα με τις επιδημιολογικές μελέτες) των περιπτώσεων ακράτειας ούρων στις γυναίκες, ενώ η μικτή με 20-40% και η επιτακτική περίπου 10%.
Η ακράτεια από προσπάθεια οφείλεται σε απώλεια της στήριξης της ουροδόχου κύστης και στο γεγονός ότι η σύγκλειση της ουρήθρας είναι ανεπαρκής επειδή κινείται πολύ εύκολα, ως αποτέλεσμα μαιευτικού τραύματος, τοκετών και εγχειρήσεων στην περιοχή (υστερεκτομή, κυστεοκήλη), οι οποίες επηρεάζουν τη σταθερότητα των μυών και των συνδέσμων του πυελικού εδάφους και την μείωση των οιστρογόνων, τα οποία βοηθούν στη σωστή ευθυγράμμιση της ουρήθρας. Επίσης μπορεί να οφείλεται σε ανεπάρκεια του σφικτηριακού μηχανισμού της ουρήθρας, π.χ. εξαιτίας χειρουργικών επεμβάσεων, τραυματισμό ή βλάβη της νεύρωσης του σφικτήρα (χειρουργικές επεμβάσεις, πολυνευροπάθεια του σακχαρώδη διαβήτη, παθήσεις του κατώτερου κινητικού νευρώνα) και ακτινοβολία στην πύελο. Η απώλεια της στήριξης της ουροδόχου κύστης οδηγεί σε διαρροή ούρων με την αύξηση της ενδοκοιλιακής πίεσης σε διάφορες φυσιολογικές δραστηριότητες, όπως ο βήχας, το φτέρνισμα, η ανύψωση αντικειμένων, η οποία υπερνικά την πίεση της ουρήθρας.
Η επιτακτική ακράτεια οφείλεται σε αύξηση της δραστηριότητας της κύστης και του εξωστήρα μυ, δημιουργώντας έντονο αίσθημα ανάγκης για ούρηση (έπειξη) με μικρή προειδοποίηση, και χαρακτηρίζεται από μεγάλες απώλειες ούρων. Αίτιά της μπορεί να είναι ουρολοιμώξεις, νεοπλάσματα της ουροδόχου κύστης, υποκυστική απόφραξη (π.χ. στην υπερτροφία του προστάτη), νευρολογικές παθήσεις (πολλαπλή σκλήρυνση, νόσος του Πάρκινσον, εγκεφαλικά επεισόδια, τραυματισμοί της σπονδυλικής στήλης, δισχιδής ράχη) και λίθοι της ουροδόχου κύστης.
Υπάρχουν επίσης και διάφορες τροφές και φάρμακα τα οποία προκαλούν προσωρινή ακράτεια ούρων: αυτά είναι το οινόπνευμα, η καφεΐνη, τα ντεκαφεϊνέ ροφήματα, τα ανθρακούχα ποτά, τα τεχνητά γλυκαντικά, το σιρόπι καλαμποκιού, τρόφιμα με μεγάλες ποσότητες ζάχαρης, μπαχαρικών και οξέων, μεγάλες δόσεις βιταμινών Β και C και αντιυπερτασικά, κατασταλτικά και μυοχαλαρωτικά φάρμακα και ουσίες.
Διάγνωση
Ο κύριος διαγνωστικός έλεγχος είναι η ουροδυναμική ανάλυση, η οποία γίνεται όταν οι άλλες μέθοδοι δεν έχουν σαφή συμπεράσματα, στην οποία μετράται η ροή των ούρων κατά την ούρηση. Χαμηλή ροή είναι ενδεικτική υποκυστικής απόφραξης. Με την ουροδυναμική ανάλυση μπορεί να προσδιοριστεί η λειτουργικότητα του εξωστήρα, η αισθητικότητα, χωρητικότητα και ενδοτικότητα της ουροδόχου κύστης και η συνεργασία εξωστήρα και σφικτήρα.
Θεραπεία
Η θεραπεία της ακράτειας ούρων εξαρτάται από το είδος της ακράτειας και τη βαρύτητα των συμπτωμάτων.
Η θεραπεία πρώτης γραμμής της ακράτειας από προσπάθεια είναι μια σειρά ασκήσεων των μυών του πυελικού εδάφους γνωστές ως ασκήσεις Κέγκελ (Kegel). Η ανταπόκριση είναι αργή και έχουν χαμηλή συμμόρφωση. Αλλαγές στο τρόπο ζωής που μπορούν να βοηθήσουν στην ακράτεια είναι η απώλεια βάρους, η διακοπή υπερβολικής λήψης υγρών, η διακοπή του καπνίσματος και του οινοπνεύματος και η αντιμετώπιση της δυσκοιλιότητας. Στην επιτακτική ούρηση μπορούν να γίνουν προσπάθειες να αυξηθεί ο χρόνος που μεσολαβεί ανάμεσα σε δύο ουρήσεις, γνωστές και ως εκπαίδευση της κύστης. Σε περιπτώσεις ακράτειας από υπερπλήρωση μπορεί να γίνει αυτοκαθετηριασμός ώστε να αδειάσει η κύστη.
Η θεραπεία της επιτακτικής ακράτειας ούρων βασίζεται στη φαρμακευτική αγωγή, με τη χορήγηση αντιχολινεργικών φαρμάκων, τα οποία χαλαρώνουν τον εξωστήρα μυ. Τα αντιχολινεργικά φάρμακα χωρίζονται σε δύο κατηγορίες, τα μη εκλεκτικά (οξυβουτινίνη, τολτεροδίνη) και τους εκλεκτικούς αναστολείς των Μ3 υποδοχέων (σολιφενασίνη, νταριφενακίνη). Η χορήγησή του γίνεται ενδοκυστικά. Τα φάρμακα δεν είναι πολύ αποδοτικά και μόνο ένας στους δέκα θα καταφέρει να ελέγξει την ακράτεια με φαρμακευτική αγωγή μόνο, ενώ όλα τα φάρμακα έχουν παρόμοια αποδοτικότητα. Σε περιπτώσεις όπου η θεραπεία δεν είναι ανεκτή, μπορεί να εγχυθεί ενδοκυστικά τοξίνη της αλλαντίασης. Σε ασθενείς με υψηλές ενδοκυστικές πιέσεις και μικρή χωρητικότητα κύστης γίνεται χειρουργική μεγέθυνση της κύστης ή εκτροπή ούρων.
Παραπομπές
Κατηγορία:Ουρολογία Κατηγορία:Συμπτώματα Κατηγορία:Παθολογία γήρατος
Ναυσιμέδοντας
Στην ελληνική μυθολογία ο Ναυσιμέδων ήταν γιος του Ναυπλίου -βασιλιά της Εύβοιας- και της Κλυμένης -ή της Ησιόνης-, και αδελφός του Παλαμήδη και του Οίακα. Αναφέρεται σε ελληνικές τραγωδίες.
Παραπομπές
Κατηγορία:Πρόσωπα της ελληνικής μυθολογίας
Ντιόγκο Λόπες ντι Σεκέιρα
Ο Ντιόγκο Λόπες ντι Σεκέιρα (1465 - 1530), τέταρτος αντιβασιλιάς της Πορτογαλικής Ινδίας (1518 - 1522) ήταν Πορτογάλος ευγενής που απέστειλε ο Εμμανουήλ Α΄ της Πορτογαλίας για να ελέγξει τις Πορτογαλικές δραστηριότητες στη Μαδαγασκάρη και στη Μαλάκα (11 Σεπτεμβρίου 1509). Αποχώρησε την επόμενη χρονιά (1510) όταν έμαθε ότι ο Σουλτάνος Μαχμούτ Σαχ σχεδίαζε τη δολοφονία του, αυτό του έδωσε την πρόφαση να ξεκινήσει τις κατακτήσεις. Διαδέχθηκε τον προκάτοχο του Λόπο Σοάρες ντι Αλμπεργκαρία στην αντιβασιλεία της Πορτογαλικής Ινδίας (1518), ηγήθηκε σε εκστρατεία στην Ερυθρά Θάλασσα (1520) και έστειλε την πρώτη Πορτογαλική πρεσβεία στην Αιθιοπία. Ο βασιλιάς Εμμανουήλ Α΄ επέλεξε ως διάδοχο του τον Ντουάρτε ντι Μενέζες (1521).
Πηγές
Κατηγορία:Πορτογάλοι εξερευνητές Κατηγορία:Ναυτιλιακή ιστορία της Πορτογαλίας Κατηγορία:Αντιβασιλείς της Πορτογαλικής Ινδίας
5 Απριλίου
4 Απριλίου | 5 Απριλίου | 6 Απριλίου
Η 5η Απριλίου είναι η 95η ημέρα του έτους κατά το Γρηγοριανό ημερολόγιο. Υπολείπονται 270 ημέρες.
Ορθόδοξη Εκκλησία
Κατηγορία:Ημέρες του έτους
Φωτεινή Μπαξεβάνη
Η Φωτεινή Μπαξεβάνη (Καλλιθέα Αττικής, 3 Ιουλίου 1971) είναι Ελληνίδα ηθοποιός και σκηνοθέτρια.
Βιογραφία
Είναι απόφοιτη της Δραματικής Σχολής του Εθνικού Θεάτρου (1992). Από το 1992 έως σήμερα συμμετείχε στο θέατρο σε πάνω από 40 παραστάσεις ως ηθοποιός, συνθέτρια, σκηνοθέτρια. Ο ρόλος που την έκανε ευρέως γνωστή στο τηλεοπτικό κοινό ήταν στη σειρά του ΑΝΤ1, Εγκλήματ
α, όπου υποδυόταν την Πέπη, την κολλητή φίλη της Σωσώς Παπαδήμα. Την περίοδο 2010–2012 έπαιξε στο Κρατικό Θέατρο Βορείου Ελλάδος στη Θεσσαλονίκη τη Λωξάντρα που ξεπέρασε τους 100.000 θεατές Το 2017 στο φεστιβάλ ταινιών μικρού μήκους της Δράμας πήρε βραβείο καλύτερης γυναικείας ερμηνείας για την ταινία Uranya. . Την περίοδο έως το 2021 πρωταγωνιστεί στην παράσταση  η Κυρά της Ρω. Έκανε πρεμιέρα τον Οκτώβριο του 2017 και συνολικά παρουσιάστηκε με μεγάλη αποδοχή από κοινό και κριτικούς σε τρία θέατρα στην Αθήνα, τρία στη Θεσσαλονίκη (Εγνατία, Αυλαία, Αμαλία), στο μεγαλύτερο μέρος της ηπειρωτικής και νησιωτικής Ελλάδας, στην Κύπρο, την Αυστραλία και την Αμερική.
Σκηνοθεσία
Η ηθοποιός έχει δοκιμαστεί και ως σκηνοθέτρια κάνοντας το 2009 το ντεμπούτο της στην Αμερική με το μυθιστόρημα του Γιάννη Σκαραγκά «Ρrime Νumbers» που ανέβηκε στη Νέα Υόρκη από το Κέντρο Ελληνικού Πολιτισμού.
Δισκογραφία
Μαζί με τον σαξοφωνίστα Δημήτρη Τσάκα ίδρυσαν μία δισκογραφική εταιρεία, τη FAOS Music, η οποία ασχολείται με την κυκλοφορία κομματιών που συνοδεύουν κυρίως θεατρικές παραστάσεις.
Θεατρικές παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Σου Σιν
Ο Σου-Σιν (Ακκαδική γλώσσα: "𒀭𒋗𒀭𒂗𒍪" από τον Σεληνιακό θεό Σιν", το σύμβολο "𒀭" δείχνει ότι το όνομα του μεταφράζεται ως μια σιωπηλή λατρεία της "θεότητας"), ανήκε στην Τρίτη Δυναστεία της Ουρ, σαν βασιλιάς της Ουρ και Βασιλεύς του Σουμέρ και του Ακκάδ, κυβέρνησε τους Σουμέριους και την Ακκαδική αυτοκρατορία. Ο Σου Σιν ήταν μικρότερος γιος του βασιλιά Σουλγκί, διαδέχθηκε τον μεγαλύτερο αδελφό του Αμάρ Σιν, η περίοδος που κυβέρνησε σύμφωνα με το Νέο Ημερολογίο ήταν μεταξύ 1973 π.Χ. - 1964 π.Χ.
Βασιλεία
Μετά από μια ανοιχτή εξέγερση από τους Αμορίτες υπηκόους του προχώρησε στην κατασκευή ενός ισχυρού αμυντικού τείχους ανάμεσα στους ποταμούς Τίγρη και Ευφράτη. Ο τοίχος που κατασκευάστηκε το 4ο έτος της βασιλείας του είχε 270 χιλιόμετρα μάκρος και παραβίασε τις όχθες και των δύο ποταμών. Έκανε επίσης εκστρατεία στα Ζάγρος, και νίκησε έναν συνασπισμό των Ιρανικών φυλών. Είχε εκτενείς εμπορικές σχέσεις με τον πολιτισμό τής κοιλάδας τού Ινδού. Η βασιλεία του διατηρήθηκε εννέα χρόνια, τον διαδέχθηκε ο γιος του και τελευταίος βασιλιάς της δυναστείας Ιμπί Σιν. Σε μια σφηνοειδή πινακίδα βρέθηκε ένα ερωτικό ποίημα που έγραψε μια υπήκοος του, εκδήλωνε έντονα την λατρεία της για τον βασιλιά της.
Υπολοχαγός Νατάσσα
Το Υπολοχαγός Νατάσσα είναι μια ελληνική δραματική-πολεμική ταινία του Νίκου Φώσκολου με πρωταγωνιστές την Αλίκη Βουγιουκλάκη και τον Δημήτρη Παπαμιχαήλ. Υπερπαραγωγή για τα ελληνικά δεδομένα της εποχής (με γυρίσματα και στο εξωτερικό), διαδραματίζεται κατά την περίοδο της γερμανικής κατοχής με τους δύο πρωταγωνιστές σε ρόλους πατριωτών που λαμβάνουν μέρος στην αντίσταση. Η ταινία αποτέλεσε τη μεγαλύτερη επιτυχία στον ελληνικό κινηματογράφο με τα περισσότερα εισιτήρια που είχαν κοπεί, έως και το έτος 1999.
Πλοκή
Νταχάου 1965. Η Νατάσσα Αρσένη λείπει πάνω από 20 χρόνια από την Ελλάδα. Λίγο πριν επιστρέψει, επισκέπτεται το πρώην στρατόπεδο συγκέντρωσης. Στο τρένο της επιστροφής στην πατρίδα αρχίζει να θυμάται τα χρόνια της κατοχής. Τότε που ανάμεσα στους Γερμανούς αξιωματικούς ήταν και ο συμφοιτητής της στο ωδείο, Μαξ Ρόιτερ, ο οποίος έγινε υπολοχαγός των Ες Ες, παρόλο που η μητέρα του ήταν Ελληνίδα. Ο Μαξ κυνηγούσε τον Ορέστη, έναν αντάρτη που η Νατάσσα βοήθησε δύο φορές, μία στην Κωπαΐδα και μία στην Αθήνα. Θυμήθηκε επίσης τις περιπέτειες που πέρασε μέχρι να βρεθεί μαζί του, τον γάμο της που κόντεψε να διακοπεί από τον Μαξ, το παιδί που έκαναν μαζί, καθώς και την σύλληψη και τα βασανιστήρια που υπέστη από τον ίδιο τον Μαξ. Θυμήθηκε επίσης πως εκείνος τη γλίτωσε από το εκτελεστικό απόσπασμα που την έστειλε ο Μαξ, καθώς και τη δολοφονία του από Έλληνες αντάρτες, που τον νόμισαν για Γερμανό.
Πληροφορίες
Η σκηνή που η πρωταγωνίστρια τραυματισμένη επάνω στην άμαξα πηγαίνει προς την εκκλησία έχει γυριστεί στα Σπάτα Αττικής, και πιο συγκεκριμένα στην οδό Μυκηναϊκών Τάφων 59, όπου δεν είναι καθόλου ίδια. Η ηθοποιός που υποδύεται την τσιγγάνα είναι η Μαλαίνα Ανουσάκη, μητέρα της επίσης ηθοποιού Ελένης Ανουσάκη.
Η ταινία ξεπέρασε τα 751.000 εισιτήρια στην πρώτη της προβολή αποτελώντας τη μεγαλύτερη εμπορική επιτυχία από απαρχής του ελληνικού κινηματογράφου, ένα ρεκόρ που κράτησε μέχρι το 1999.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1970 Κατηγορία:Ελληνόφωνες ταινίες Κατηγορία:Γερμανόφωνες ταινίες Κατηγορία:Ελληνικές πολεμικές ταινίες Κατηγορία:Ελληνικές δραματικές ταινίες Κατηγορία:Ταινίες σε σκηνοθεσία Νίκου Φώσκολου Κατηγορία:Ταινίες σε σενάριο Νίκου Φώσκολου Κατηγορία:Ταινίες Β΄ Παγκοσμίου Πολέμου Κατηγορία:Ταινίες με μουσική σύνθεση Κώστα Καπνίση Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ταινίες τοποθετημένες στην Ελλάδα
Τρίτη Δυναστεία της Ουρ
Η Τρίτη δυναστεία της Ουρ ή Νεο-Σουμεριακή αυτοκρατορία αποτελεί μια γηγενή δυναστεία Σουμερίων που δημιούργησαν στα τέλη του 22ου αιώνα π.Χ. και στις αρχές του 21ου αιώνα π.Χ. μια τοπική αυτοκρατορία με πρωτεύουσα την Ουρ. Οι ιστορικοί μελετητές της περιόδου την καταγράφουν ως "Ουρ 3" για να την διαχωρίσουν από την Πρώτη δυναστεία της Ουρ (26ος - 25ος αιώνας π.Χ.) αλλά η Δεύτερη δυναστεία της Ουρ δεν έχει καταγραφεί επίσημα. Η Τρίτη δυναστεία της Ουρ ήταν η τελευταία δυναστεία Σουμερίων που κυβέρνησε την Μεσοποταμία μετά από πολλούς αιώνες που είχαν σφετεριστεί την εξουσία οι Γκούτι και η Ακκαδική αυτοκρατορία. Η εξουσία τους επεκτάθηκε σε πολλές Σουμεριακές πόλεις όπως η Ισίν, η Λάρσα και η Εσνούννα, στα βόρεια έφτασε μέχρι την Άνω Μεσοποταμία.
Ιστορία
Η Τρίτη Δυναστεία της Ουρ ανέβηκε στην εξουσία κάποιο ασαφές χρονικό διάστημα μετά την πτώση της αυτοκρατορίας των Ακκάδων. Τα ιστορικά έγγραφα που καταγράφουν τους βασιλείς ανάμεσα στον τελευταίο βασιλιά των Ακκάδων και του Ουρ-Ναμμού δεν υπάρχουν, οι ιστορικοί έδωσαν σε αυτό το χρονικό διάστημα τον τίτλο "σκοτεινή περίοδος". Το βέβαιο είναι ότι έγιναν πολλές μάχες και εμφύλιοι για την διαδοχή, μετά την πτώση του τελευταίου Ακκάδιου αυτοκράτορα ακολουθούν δύο βασιλείς του Ακκάδ και έξι της Ουρούκ, αλλά δεν γνωρίζουμε ονόματα και ημερομηνίες. Η εξουσία των Ακκάδων κατέρρευσε με τις επιδρομές των Γκούτι ενός αμόρφωτου και απολίτιστου νομαδικού λαού με προέλευση από τα Όρη Ζάγκρος. Οι βασιλείς των Γκούτι κυβέρνησαν τους Σουμέριους για αδιευκρίνιστο χρονικό διάστημα, για μερικούς 124 χρόνια και για άλλους μόλις 25. Σαν νομαδικός λαός δεν ασχολήθηκαν με την γεωργία με αποτέλεσμα να ακολουθήσει πείνα στον λαό και έκρηξη της τιμής των σιτηρών. Ο τελευταίος βασιλιάς των Γκούτι Τιρίγκαν εκδιώχθηκε από τον κυβερνήτη της Ουρούκ Ούτου-χεγκάλ που τον διαδέχθηκε σαν Σουμέριος βασιλιάς και ίδρυσε την Τρίτη Δυναστεία.